pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ กล่าวถ้อยแถลงยืนยันพร้อมร่วมมือด้านการท่องเที่ยวระหว่างการท่องเที่ยวแห่งประเทศไทย พร้อมเป็นสักขีพยาน 8 พันธมิตรชั้นนำจีน เชื่อมั่นการท่องเที่ยวไทย
วันพฤหัสบดีที่ 19 ตุลาคม 2566
19/10/2566
นายกฯ กล่าวถ้อยแถลงยืนยันพร้อมร่วมมือด้านการท่องเที่ยวระหว่างการท่องเที่ยวแห่งประเทศไทย พร้อมเป็นสักขีพยาน 8 พันธมิตรชั้นนําจีน เชื่อมั่นการท่องเที่ยวไทย
นายกฯ กล่าวถ้อยแถลงยืนยันพร้อมร่วมมือด้านการท่องเที่ยวระหว่างการท่องเที่ยวแห่งประเทศไทย พร้อมเป็นสักขีพยาน 8 พันธมิตรชั้นนําจีน เชื่อมั่นการท่องเที่ยวไทย
วันนี้ (19 ตุลาคม 2566) เวลา 09.55 น. (เวลาท้องถิ่นกรุงปักกิ่งซึ่งเร็วกว่าไทย 1 ชม.) ณ โรงแรมเคอร์รี่ กรุงปักกิ่ง สาธารณรัฐประชาชนจีน นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังได้กล่าวถ้อยแถลงในพิธีลงนามหนังสือแสดงเจตจํานง (Letter of Intent : LOI) ว่าด้วยความร่วมมือด้านการท่องเที่ยวระหว่างการท่องเที่ยวแห่งประเทศไทย และ 8 พันธมิตรชั้นนําของสาธารณรัฐประชาชนจีน โดยนายสัตวแพทย์ชัย วัชรงค์ โฆษกประจําสํานักนายกรัฐมนตรีเปิดเผยสาระสําคัญ ดังนี้
นายกรัฐมนตรีกล่าวว่า การเดินทางครั้งนี้เป็นโอกาสให้ไทยและจีนกระชับความสัมพันธ์ในมิติต่าง ๆ โดยเฉพาะด้านความเชื่อมโยง การค้าและการลงทุน และความสัมพันธ์ระหว่างประชาชนสองประเทศให้แน่นแฟ้น ไทยให้ความสําคัญกับการส่งเสริมความร่วมมือระหว่างไทยและจีนอย่างต่อเนื่องทั้งในมิติด้านเศรษฐกิจ การลงทุน การศึกษา ศิลปวัฒนธรรม รวมถึงการส่งเสริมการท่องเที่ยว ความสัมพันธ์อันดีระหว่างประชาชนของทั้งสองประเทศ เปรียบเหมือนคํากล่าวที่ว่า “จงไท่อี้เจียชิน” หรือ “จีน-ไทย ใช่อื่นไกล พี่น้องกัน”
รัฐบาลไทยมุ่งอํานวยความสะดวกการเดินทางให้กับนักท่องเที่ยวจีน ได้มีมาตรการยกเว้นการตรวจลงตราเพื่อการท่องเที่ยวให้แก่นักท่องเที่ยวชาวจีนตั้งแต่วันที่ 25 กันยายน 2566 ถึงวันที่ 29 กุมภาพันธ์ 2567 ช่วยส่งเสริมการเดินทางไปมาหาสู่ระหว่างประชาชนของสองประเทศ
นายกรัฐมนตรีเน้นย้ําว่า ไทยมีความปลอดภัยและยินดีต้อนรับการเดินทางของนักท่องเที่ยว พร้อมดูแลและอํานวยความสะดวกแก่นักท่องเที่ยว มุ่งพัฒนาคุณภาพสินค้าและบริการ ออกมาตรการต่าง ๆ เพื่อการท่องเที่ยวที่มีคุณภาพและได้มาตรฐาน โดยพิธีลงนามหนังสือแสดงเจตจํานงฯ ระหว่างการท่องเที่ยวแห่งประเทศไทย และ 8 พันธมิตรชั้นนําของสาธารณรัฐประชาชนจีน ประกอบด้วย หัวเว่ย (Huawei) ซีทริป (Ctrip) เหม่ยถวน (Meituan) อาลีเพย์ (Alipay) สปริงแอร์ไลน์ (Spring Airline) สํานักข่าว Sina Newsอ้ายฉีอี้ (iQIYI) และเจโก้ทริป (JekoTrip) ในวันนี้ เห็นถึงความสําคัญของพันธมิตรในการทํางานร่วมกัน ความร่วมมือเชิงกลยุทธ์ในระยะยาว โดยมุ่งเน้นให้เกิดการท่องเที่ยวเชิงคุณภาพ ควบคู่ไปกับการฟื้นฟูความเชื่อมั่นในการเดินทางท่องเที่ยวประเทศไทย ซึ่งนายกรัฐมนตรีหวังว่าความร่วมมือในครั้งนี้จะบรรลุวัตถุประสงค์ของทุกฝ่าย เกิดประโยชน์สูงสุด ยกระดับการพัฒนาอุตสาหกรรมการท่องเที่ยว และเพิ่มรายได้ทางการท่องเที่ยวของทั้งสองประเทศอย่างยั่งยืนต่อไป เซี่ยเซี่ย ต้าเจีย
รัฐบาลไทย-ข่าวทำเนียบรัฐบาล-บีโอไอมอบบัตรส่งเสริมให้กับบริษัท ฉางอาน ออโตโมบิล จำกัด
วันพฤหัสบดีที่ 19 ตุลาคม 2566
บีโอไอมอบบัตรส่งเสริมให้กับบริษัท ฉางอาน ออโตโมบิล จํากัด
บีโอไอมอบบัตรส่งเสริมให้กับบริษัท ฉางอาน ออโตโมบิล จํากัด
บีโอไอมอบบัตรส่งเสริมให้กับบริษัท ฉางอาน ออโตโมบิล จํากัด
เมื่อเร็ว ๆ นี้ นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) ได้ทําพิธีมอบบัตรส่งเสริมให้กับนายจู หัวหรง ประธานบริษัท ฉางอาน ออโตโมบิล จํากัดณ กรุงปักกิ่ง สาธารณรัฐประชาชนจีน ในโอกาสที่ บริษัท ฉางอาน ออโต้ เซ้าท์อีส เอเชีย จํากัด ได้รับการส่งเสริมการลงทุนเพื่อผลิตรถยนต์ไฟฟ้าในประเทศไทย
บริษัท ฉางอาน ออโต้ เซ้าท์อีส เอเชีย จํากัด ได้รับส่งเสริมการลงทุนเพื่อผลิตรถยนต์ไฟฟ้า ทั้ง BEV PHEV REEV (Range Extended EV) และแบตเตอรี่ เพื่อตอบโจทย์ความต้องการของผู้บริโภคในประเทศและการส่งออก มูลค่าเงินลงทุน 8,862 ล้านบาท โดยเป็นการลงทุนขนาดใหญ่นอกประเทศจีนเป็นแห่งแรก
รัฐบาลไทย-ข่าวทำเนียบรัฐบาล-กรมการจัดหางาน เตือน! ครอบครัวแรงงาน อย่าหลงเชื่อมิจฉาชีพ ฉวยโอกาสจากเหตุความไม่สงบในอิสราเอล
วันพฤหัสบดีที่ 19 ตุลาคม 2566
19/10/2566
กรมการจัดหางาน เตือน! ครอบครัวแรงงาน อย่าหลงเชื่อมิจฉาชีพ ฉวยโอกาสจากเหตุความไม่สงบในอิสราเอล
กรมการจัดหางาน ห่วงครอบครัวแรงงานประสบภัยสงครามอิสราเอล หวั่นหลงเชื่อมิจฉาชีพอ้างช่วยติดตามเงินค้างจ่าย แนะสอบถามข้อมูลกับกรมการจัดหางาน เท่านั้น
นายสมชาย มรกตศรีวรรณ ผู้ตรวจราชการกระทรวงแรงงาน รักษาราชการแทนอธิบดีกรมการจัดหางาน เปิดเผยว่า ขณะนี้มีมิจฉาชีพแอบอ้างว่าจะช่วยเหลือติดตามเงินค้างจ่ายในประเทศอิสราเอลได้ โดยมีพฤติการณ์ติดต่อทาง Line อ้างเป็นผู้ให้บริการด้านบัญชีธนาคารประเทศอิสราเอล เพื่อตามเงินค้างจ่ายและมอบสิทธิประโยชน์ให้ครอบครัวแรงงานที่ได้รับผลกระทบจากภัยสงครามประเทศอิสราเอล ซึ่งกรมการจัดหางานขอยืนยันว่าไม่เป็นความจริง และอาจถูกหลอกขอข้อมูลส่วนตัวก่อนนําไปใช้ในทางมิชอบ อาจถึงขั้นสูญเงินในบัญชี กรมการจัดหางาน จึงขอเตือนญาติและครอบครัวแรงงานไทยที่ได้รับผลกระทบจากภัยสงครามในประเทศอิสราเอล เพื่อป้องกันการถูกหลอก หากต้องการสอบถามสิทธิประโยชน์กองทุนเพื่อช่วยเหลือคนหางานไปทํางานในต่างประเทศ สิทธิประโยชน์ตามกฎหมายของประเทศอิสราเอล และติดตามเงินค้างจ่าย ขอให้ติดต่อกับกรมการจัดหางาน กระทรวงแรงงานโดยตรง หรือหากพบพฤติการณ์ดังกล่าว ให้ติดต่อสอบถามกับกรมการจัดหางานโดยตรงที่สายด่วน 1694
นายสมชาย ให้ข้อมูลเพิ่มเติมว่า กรณีแรงงานไทยที่อพยพกลับจากอิสราเอลยังไม่ได้รับเงินที่ค้างจ่าย อัครราชทูตที่ปรึกษา(ฝ่ายแรงงาน) ประจําประเทศอิสราเอล ได้ประสานสํานักงานประชากรและตรวจคนเข้าเมืองของอิสราเอล (Population and Immigration Agency: PIBA) ดําเนินการประสานนายจ้างเพื่อจ่ายค่าจ้างส่วนที่ยังค้างจ่ายให้กับแรงงานและครอบครัว เบื้องต้นแรงงานไทยที่เป็นสมาชิกกองทุนฯ และอยู่ในความคุ้มครอง มั่นใจได้เลยว่ามีสิทธิ์รับสิทธิประโยชน์จากกองทุนฯ กรณีประสบปัญหาต้องเดินทางกลับประเทศไทยเนื่องจากภัยสงคราม รายละ 15,000 บาท อย่างแน่นอน
ทั้งนี้ หากต้องการขอรับสิทธิประโยชน์จากกองทุนเพื่อช่วยเหลือคนหางานไปทํางานในต่างประเทศ สามารถติดต่อได้ที่กองบริหารแรงงานไทยไปต่างประเทศ กรมการจัดหางาน หรือที่สํานักงานจังหวัดทุกจังหวัด กรณีประสานรับเงินค่าจ้างค้างจ่าย สิทธิประโยชน์ตามความคุ้มครองของประเทศอิสราเอล และสิทธิประโยชน์อื่นๆ ติดต่อที่สํานักงานแรงงานจังหวัดทุกจังหวัด หรือสํานักประสานความร่วมมือระหว่างประเทศ สํานักงานปลัดกระทรวงแรงงาน ชั้น 12 หรือสอบถามเพิ่มเติมได้ที่ สายด่วน 1694 กรมการจัดหางาน
รัฐบาลไทย-ข่าวทำเนียบรัฐบาล-ไทย-จีน ร่วมลงนามความร่วมมือทางวัฒนธรรม-วงการภาพยนตร์ 2 ฉบับ พร้อมแลกเปลี่ยนพัฒนาบุคลากรและเจ้าหน้าที่ทางด้านวัฒนธรรม
วันพฤหัสบดีที่ 19 ตุลาคม 2566
ไทย-จีน ร่วมลงนามความร่วมมือทางวัฒนธรรม-วงการภาพยนตร์ 2 ฉบับ พร้อมแลกเปลี่ยนพัฒนาบุคลากรและเจ้าหน้าที่ทางด้านวัฒนธรรม
ไทย-จีน ร่วมลงนามความร่วมมือทางวัฒนธรรม-วงการภาพยนตร์ 2 ฉบับ พร้อมแลกเปลี่ยนพัฒนาบุคลากรและเจ้าหน้าที่ทางด้านวัฒนธรรม ศิลปิน และบุคคลที่มีบทบาทในด้านศิลปวัฒนธรรมทั้งจากภาครัฐและเอกชน รวมถึงร่วมจัดนิทรรศการภาพยนตร์ การแลกเปลี่ยนคณะผู้แทนด้านภาพยนตร์
ไทย-จีน ร่วมลงนามความร่วมมือทางวัฒนธรรม-วงการภาพยนตร์ 2 ฉบับ พร้อมแลกเปลี่ยนพัฒนาบุคลากรและเจ้าหน้าที่ทางด้านวัฒนธรรม ศิลปิน และบุคคลที่มีบทบาทในด้านศิลปวัฒนธรรมทั้งจากภาครัฐและเอกชน รวมถึงร่วมจัดนิทรรศการภาพยนตร์ การแลกเปลี่ยนคณะผู้แทนด้านภาพยนตร์
วันที่ 18 ตุลาคม 2566 เวลา 18.45 น. (ตามเวลาท้องถิ่น) ณ เรือนรับรองเตี้ยวหยูไถ กรุงปักกิ่ง สาธารณรัฐประชาชนจีน นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม และนายหู เหอผิง รัฐมนตรีว่าการกระทรวงวัฒนธรรมและการท่องเที่ยวสาธารณรัฐประชาชนจีน ได้ลงนามเอกสารสําคัญ 2 ฉบับ ได้แก่ 1) แผนปฏิบัติการว่าด้วยความร่วมมือทางวัฒนธรรมระหว่างกระทรวงวัฒนธรรมแห่งราชอาณาจักร ไทยและกระทรวงวัฒนธรรมและการท่องเที่ยวแห่งสาธารณรัฐประชาชนจีน สําหรับปี พ.ศ. 2566-2570 และ 2) บันทึกความเข้าใจว่าด้วยความร่วมมือด้านภาพยนตร์ระหว่างทบวงกิจการภาพยนตร์แห่ง สาธารณรัฐประชาชนจีนและกระทรวงวัฒนธรรมแห่งราชอาณาจักรไทย โดยมีนายเศรษฐา ทวีสิน นายกรัฐมนตรี และนายหลี่ เฉียง นายกรัฐมนตรีสาธารณรัฐประชาชนจีน เป็นสักขีพยานในการลงนาม
นายเสริมศักดิ์ กล่าวว่า แผนปฏิบัติการว่าด้วยความร่วมมือทางวัฒนธรรมฯ ถือเป็นฉบับที่ 6 โดยจะดําเนินการระหว่างปี พ.ศ. 2566-2570 โดยมีสาระสําคัญคือการมุ่งเน้นความร่วมมือทางด้านวัฒนธรรมในทุกระดับ ไม่ว่าจะเป็นคณะผู้แทนรัฐบาลด้านวัฒนธรรม บุคลากรและเจ้าหน้าที่ทางด้านวัฒนธรรม ศิลปิน และบุคคลที่มีบทบาทในด้านศิลปวัฒนธรรมทั้งจากภาครัฐและเอกชน ในสาขาทางด้านวัฒนธรรมที่หลากหลาย รวมถึงการสนับสนุนการจัดการเฉลิมฉลองในโอกาสครบรอบ 50 ปี ความสัมพันธ์ทางการทูตไทย-จีน ในปี พ.ศ. 2568 นอกจากนี้ ยังมีการปรับกรอบระยะเวลาให้มีผลบังคับใช้เป็นระยะเวลา 5 ปี เพื่อให้สามารถดําเนินความร่วมมือทางด้านวัฒนธรรมให้สอดคล้องกับแผนงานความร่วมมืออื่นๆ ระหว่างไทยและจีน
สําหรับบันทึกความเข้าใจว่าด้วยความร่วมมือด้านภาพยนตร์ระหว่างทบวงกิจการภาพยนตร์แห่งสาธารณรัฐประชาชนจีนและกระทรวงวัฒนธรรมแห่งราชอาณาจักรไทย มีสาระสําคัญเกี่ยวกับการร่วมจัดนิทรรศการภาพยนตร์ การแลกเปลี่ยนคณะผู้แทนด้านภาพยนตร์ การแบ่งปันข้อมูลอุตสาหกรรมซึ่งกันและกันระหว่างองค์กรและบุคคลด้านภาพยนตร์ การร่วมผลิตภาพยนตร์และสถานที่ถ่ายทํา การมีส่วนร่วมในเทศกาลภาพยนตร์ การสนับสนุนการนําเข้าและออกอากาศภาพยนตร์ในช่องโทรทัศน์/ภาพยนตร์ของทั้งสองประเทศ ความร่วมมือระหว่างหอภาพยนตร์ รวมถึงการจัดทําข้อตกลงในการร่วมผลิตภาพยนตร์ระหว่างรัฐบาล ของทั้งสองประเทศ
รัฐบาลไทย-ข่าวทำเนียบรัฐบาล-‘รัดเกล้า’ ย้ำรัฐบาล โดย ก.อุตฯ ติดตามทุกปัญหาและความเดือนร้อนของประชาชนอย่างใกล้ชิด ทุกการใช้อำนาจรัฐต้องเกิดความยุติธรรมกับทุกฝ่าย เตรียมพร้อมเยียวยาเต็มที่ให้ครอบคลุมทุกปัญหา
วันพฤหัสบดีที่ 19 ตุลาคม 2566
19/10/2566
‘รัดเกล้า’ ย้ํารัฐบาล โดย ก.อุตฯ ติดตามทุกปัญหาและความเดือนร้อนของประชาชนอย่างใกล้ชิด ทุกการใช้อํานาจรัฐต้องเกิดความยุติธรรมกับทุกฝ่าย เตรียมพร้อมเยียวยาเต็มที่ให้ครอบคลุมทุกปัญหา
‘รัดเกล้า’ ย้ํารัฐบาล โดย ก.อุตฯ ติดตามทุกปัญหาและความเดือนร้อนของประชาชนอย่างใกล้ชิด ทุกการใช้อํานาจรัฐต้องเกิดความยุติธรรมกับทุกฝ่าย เตรียมพร้อมเยียวยาเต็มที่ให้ครอบคลุมทุกปัญหา
วันนี้ (19 ต.ค. 66) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า รัฐบาล โดย กระทรวงอุตสาหกรรม ห่วงใยประชาชน การใช้อํานาจรัฐต้องยุติธรรมกับทุกฝ่าย เตรียมเยียวยาเต็มที่ให้ครอบคลุมทุกปัญหา เร่งรัดหน่วยงานติดตามปัญหาความเดือดร้อนของประชาชนจากการประกอบกิจการโรงงานในพื้นที่
นางรัดเกล้าฯ กล่าวว่า กระทรวงอุตสาหกรรมตระหนัก และเร่งเดินหน้าแก้ปัญหาอย่างจริงจัง โดยรัฐมนตรีว่าการกระทรวงอุตสาหกรรมได้สั่งการให้เดินหน้าแก้ไขปัญหาอย่างเป็นไปตามขั้นตอน และเร่งรัดให้โดยเร็ว เนื่องจากกระทบภาคประชาชนและสิ่งแวดล้อมโดยตรง พร้อมทั้งให้ติดตามการดําเนินการ กําชับตรวจสอบพื้นที่ให้เป็นไปตามหลักวิชาการ ส่วนการการฟื้นฟูเยียวยาการประปาและทรัพยากรน้ํา กรมทรัพยากรน้ําบาดาล ได้เร่งเตรียมแผนโครงการศึกษาฟื้นฟูฯ บริเวณพื้นที่ใกล้เคียงโรงงาน และโครงการพัฒนาน้ําบาดาลเพื่อการเกษตร ในพื้นที่ที่ได้รับผลกระทบจากการประกอบกิจการของโรงงาน
รองโฆษกฯ รัดเกล้าฯ ยังกล่าวเพิ่มเติมว่า ซึ่งจากกรณีปัญหาความเดือดร้อนของประชาชนจากการประกอบกิจการโรงงานที่เป็นปัญหายืดเยื้อยาวนานมากกว่า 20 ปีในพื้นที่จังหวัดราชบุรี แม้จะดําเนินการแก้ไขปัญหาดังกล่าวมาอย่างต่อเนื่องตามพระราชบัญญัติโรงงาน พ.ศ. 2535 และพระราชบัญญัติวัตถุอันตราย พ.ศ. 2535 แต่ยังคงมีกากอุตสาหกรรมและของเสียเคมีวัตถุตกค้างในพื้นที่ ส่งผลกระทบกับประชาชน และชุมชนรอบโรงงานในภาคเกษตรกรรมและน้ําอุปโภค บริโภค โดยรัฐมนตรีว่าการกระทรวงอุตสาหกรรม และหน่วยงานที่เกี่ยวข้องก็ได้ลงพื้นที่ติดตามแก้ปัญหานี้ด้วยตนเองในช่วงต้นสัปดาห์ที่ผ่านมา เพื่อเร่งรัดและแก้ปัญหาอย่างจริงจัง
“รัฐบาลติดตามทุกปัญหาและความเดือนร้อนของประชาชนอย่างใกล้ชิด ทุกการใช้อํานาจรัฐต้องเกิดความยุติธรรมกับทุกฝ่าย เตรียมพร้อมเยียวยาเต็มที่ให้ครอบคลุมทุกปัญหา พร้อมกําหนดแนวทางการบูรณาการความร่วมมือจากทุกหน่วยงาน เพื่อสนับสนุนส่งเสริมให้มีการพัฒนาและใช้ประโยชน์จากกากอุตสาหกรรม การพัฒนาอุตสาหกรรมสีเขียว เอื้อประโยชน์ร่วมกันระหว่างภาคอุตสาหกรรมและชุมชน อย่างเป็นมิตรต่อสิ่งแวดล้อม เพื่อให้อุตสาหกรรมไทยมุ่งสู่การลดการปล่อยก๊าซเรือนกระจก และเลิกใช้สารมลพิษที่ตกค้างยาวนาน” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-ดีอี ร่วม หารือ แนวทางการขับเคลื่อนขีดความสามารถในการแข่งขันด้านดิจิทัลของประเทศไทย
วันพฤหัสบดีที่ 19 ตุลาคม 2566
ดีอี ร่วม หารือ แนวทางการขับเคลื่อนขีดความสามารถในการแข่งขันด้านดิจิทัลของประเทศไทย
ดีอี ร่วม หารือ แนวทางการขับเคลื่อนขีดความสามารถในการแข่งขันด้านดิจิทัลของประเทศไทย
ในวันที่ 18 ตุลาคม 2566 นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม ได้แลกเปลี่ยนความคิดเห็น กับ กรรมการ Thailand Management Association (TMA) ในหัวข้อ "Driving Thailand Digital Competitiveness" หรือ "แนวทางการขับเคลื่อนความสามารถในการแข่งขันด้านดิจิทัลของประเทศไทย" ซึ่ง TMA เป็นองค์กรที่มีประสบการณ์ เรื่อง การเพิ่มขีดความสามารถในการแข่งขันของประเทศไทย ได้ทํางานร่วมกับ IMD World Competitiveness Center มานานกว่า 20 ปี
สําหรับ Digital Competitiveness Ranking หรือ อันดับความสามารถในการแข่งขันด้านดิจิทัลของไทย ในปี 2022 ถูกจัดอันดับที่ 40 จาก 63 ประเทศ/เขตเศรษฐกิจ โดยอันดับย่อย 3 ด้าน (Ranking ในวงเล็บ) ของประเทศไทย คือ Technology (20) Knowledge (45) และ Future Readiness (49)
อันดับของไทยด้าน Technology อยู่ในอันดับที่ 20 ถือว่าอันดับที่ดี เนื่องจากโครงสร้างพื้นฐานดิจิทัลของประเทศที่ดี อย่างไรก็ตาม
Future Rediness (49) หรือ ความพร้อมสําหรับอนาคต อันดับของไทย ยังต่ํา เนื่องมาจากคะแนน ในเรื่อง e-government, software piracy, และ government cyber- security capacity เป็นต้น
"ประเมินว่า จากความพยายามของ ดีอี และความร่วมมืออย่างดี ของหน่วยงานที่เกี่ยวข้อง ช่วยกันทํางาน ขับเคลื่อน Digital Competitiveness ผลการจัดอับดับในปี 2023 ที่กําลังจะประกาศออกมา ranking หรือ อันดับด้านดิจิทัลของไทย 2023 จะดีขึ้นกว่า ranking ปี 2022 อย่างแน่นอน" นายเวทางค์ กล่าว
___________________
รัฐบาลไทย-ข่าวทำเนียบรัฐบาล-ไทย-จีน ร่วมลงนามความร่วมมือทางวัฒนธรรม-วงการภาพยนตร์ 2 ฉบับ พร้อมแลกเปลี่ยนพัฒนาบุคลากรและเจ้าหน้าที่ทางด้านวัฒนธรรม ศิลปิน และบุคคลที่มีบทบาทในด้านศิลปวัฒนธรรม
วันพฤหัสบดีที่ 19 ตุลาคม 2566
ไทย-จีน ร่วมลงนามความร่วมมือทางวัฒนธรรม-วงการภาพยนตร์ 2 ฉบับ พร้อมแลกเปลี่ยนพัฒนาบุคลากรและเจ้าหน้าที่ทางด้านวัฒนธรรม ศิลปิน และบุคคลที่มีบทบาทในด้านศิลปวัฒนธรรม
ไทย-จีน ร่วมลงนามความร่วมมือทางวัฒนธรรม-วงการภาพยนตร์ 2 ฉบับ พร้อมแลกเปลี่ยนพัฒนาบุคลากรและเจ้าหน้าที่ทางด้านวัฒนธรรม ศิลปิน และบุคคลที่มีบทบาทในด้านศิลปวัฒนธรรมทั้งจากภาครัฐและเอกชน รวมถึงร่วมจัดนิทรรศการภาพยนตร์ การแลกเปลี่ยนคณะผู้แทนด้านภาพยนตร์
ไทย-จีน ร่วมลงนามความร่วมมือทางวัฒนธรรม-วงการภาพยนตร์ 2 ฉบับ พร้อมแลกเปลี่ยนพัฒนาบุคลากรและเจ้าหน้าที่ทางด้านวัฒนธรรม ศิลปิน และบุคคลที่มีบทบาทในด้านศิลปวัฒนธรรมทั้งจากภาครัฐและเอกชน รวมถึงร่วมจัดนิทรรศการภาพยนตร์ การแลกเปลี่ยนคณะผู้แทนด้านภาพยนตร์
วันที่ 18 ตุลาคม 2566 เวลา 18.45 น. (ตามเวลาท้องถิ่น) ณ เรือนรับรองเตี้ยวหยูไถ กรุงปักกิ่ง สาธารณรัฐประชาชนจีน นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม และนายหู เหอผิง รัฐมนตรีว่าการกระทรวงวัฒนธรรมและการท่องเที่ยวสาธารณรัฐประชาชนจีน ได้ลงนามเอกสารสําคัญ 2 ฉบับ ได้แก่ 1) แผนปฏิบัติการว่าด้วยความร่วมมือทางวัฒนธรรมระหว่างกระทรวงวัฒนธรรมแห่งราชอาณาจักร ไทยและกระทรวงวัฒนธรรมและการท่องเที่ยวแห่งสาธารณรัฐประชาชนจีน สําหรับปี พ.ศ. 2566-2570 และ 2) บันทึกความเข้าใจว่าด้วยความร่วมมือด้านภาพยนตร์ระหว่างทบวงกิจการภาพยนตร์แห่ง สาธารณรัฐประชาชนจีนและกระทรวงวัฒนธรรมแห่งราชอาณาจักรไทย โดยมีนายเศรษฐา ทวีสิน นายกรัฐมนตรี และนายหลี่ เฉียง นายกรัฐมนตรีสาธารณรัฐประชาชนจีน เป็นสักขีพยานในการลงนาม
นายเสริมศักดิ์ กล่าวว่า แผนปฏิบัติการว่าด้วยความร่วมมือทางวัฒนธรรมฯ ถือเป็นฉบับที่ 6 โดยจะดําเนินการระหว่างปี พ.ศ. 2566-2570 โดยมีสาระสําคัญคือการมุ่งเน้นความร่วมมือทางด้านวัฒนธรรมในทุกระดับ ไม่ว่าจะเป็นคณะผู้แทนรัฐบาลด้านวัฒนธรรม บุคลากรและเจ้าหน้าที่ทางด้านวัฒนธรรม ศิลปิน และบุคคลที่มีบทบาทในด้านศิลปวัฒนธรรมทั้งจากภาครัฐและเอกชน ในสาขาทางด้านวัฒนธรรมที่หลากหลาย รวมถึงการสนับสนุนการจัดการเฉลิมฉลองในโอกาสครบรอบ 50 ปี ความสัมพันธ์ทางการทูตไทย-จีน ในปี พ.ศ. 2568 นอกจากนี้ ยังมีการปรับกรอบระยะเวลาให้มีผลบังคับใช้เป็นระยะเวลา 5 ปี เพื่อให้สามารถดําเนินความร่วมมือทางด้านวัฒนธรรมให้สอดคล้องกับแผนงานความร่วมมืออื่นๆ ระหว่างไทยและจีน
สําหรับบันทึกความเข้าใจว่าด้วยความร่วมมือด้านภาพยนตร์ระหว่างทบวงกิจการภาพยนตร์แห่งสาธารณรัฐประชาชนจีนและกระทรวงวัฒนธรรมแห่งราชอาณาจักรไทย มีสาระสําคัญเกี่ยวกับการร่วมจัดนิทรรศการภาพยนตร์ การแลกเปลี่ยนคณะผู้แทนด้านภาพยนตร์ การแบ่งปันข้อมูลอุตสาหกรรมซึ่งกันและกันระหว่างองค์กรและบุคคลด้านภาพยนตร์ การร่วมผลิตภาพยนตร์และสถานที่ถ่ายทํา การมีส่วนร่วมในเทศกาลภาพยนตร์ การสนับสนุนการนําเข้าและออกอากาศภาพยนตร์ในช่องโทรทัศน์/ภาพยนตร์ของทั้งสองประเทศ ความร่วมมือระหว่างหอภาพยนตร์ รวมถึงการจัดทําข้อตกลงในการร่วมผลิตภาพยนตร์ระหว่างรัฐบาล ของทั้งสองประเทศ
รัฐบาลไทย-ข่าวทำเนียบรัฐบาล-ปลัดฯ ณัฐพล รับมอบสิ่งของอุปโภค บริโภค เตรียมแพคเป็น “ถุงยิ้มพิมพ์ใจ MIND ไม่ทิ้งกัน” เพื่อนำไปช่วยเหลือผู้ประสบอุทกภัย
วันพฤหัสบดีที่ 19 ตุลาคม 2566
19/10/2566
ปลัดฯ ณัฐพล รับมอบสิ่งของอุปโภค บริโภค เตรียมแพคเป็น “ถุงยิ้มพิมพ์ใจ MIND ไม่ทิ้งกัน” เพื่อนําไปช่วยเหลือผู้ประสบอุทกภัย
ปลัดฯ ณัฐพล รับมอบสิ่งของอุปโภค บริโภค เตรียมแพคเป็น “ถุงยิ้มพิมพ์ใจ MIND ไม่ทิ้งกัน” เพื่อนําไปช่วยเหลือผู้ประสบอุทกภัย
วันที่ 17 ตุลาคม 2566 ดร.ณัฐพล รังสิตพล ปลัดกระทรวงอุตสาหกรรม พร้อมด้วย นางสาวณัฏฐิญา เนตยสุภา รองปลัดกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม รับมอบสิ่งของอุปโภค บริโภค และของใช้ที่จําเป็น เพื่อเตรียมแพคเป็น “ถุงยิ้มพิมพ์ใจ MIND ไม่ทิ้งกัน” ซึ่งเป็นถุงยังชีพจากหน่วยงานภาครัฐ เอกชน ผู้ประกอบการโรงงานอุตสาหกรรมทั่วประเทศ ที่รวมใจส่งมอบรอยยิ้ม เพื่อเป็นกําลังใจให้กับผู้ประสบอุทกภัยในการก้าวข้ามช่วงเวลาที่ยากลําบาก ภายใต้โครงการ “อุตสาหกรรมรวมใจ ช่วยพี่น้องชาวไทย” โดยได้รับการสนับสนุนจากกรมโรงงานอุตสาหกรรม กรมส่งเสริมอุตสาหกรรม สํานักงานอุตสาหกรรมจังหวัดฉะเชิงเทรา สํานักงานอุตสาหกรรมจังหวัดปทุมธานี นําโดยนายจุลพงษ์ ทวีศรี อธิบดีกรมกรมโรงงานอุตสาหกรรม นายวรวิทย์ จิรัฐิติเจริญ ผู้อํานวยการกองส่งเสริมผู้ประกอบการและธุรกิจใหม่ กรมส่งเสริมอุตสาหกรรม นายสมชาย เถื่อนสุวรรณอุตสาหกรรมจังหวัดฉะเชิงเทรา นายสราวุธ พรทิพย์ หัวหน้ากลุ่มนโยบายและแผนงาน ผู้แทนอุตสาหกรรมจังหวัดปทุมธานี เข้าร่วมมอบสิ่งของ เพื่อนําไปช่วยเหลือและบรรเทาความเดือดร้อนในเบื้องต้นให้กับผู้ประสบอุทกภัยน้ําท่วมโดยเร่งด่วนต่อไป ณ ห้องโถง ชั้น 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-​“พวงเพ็ชร”  นำสื่อรัฐ พบจีน CMG สื่อใหญ่ ร่วมมือใช้เทคโนโลยีดิจิทัลยกระดับมาตรฐานการรายงานข่าว
วันพฤหัสบดีที่ 19 ตุลาคม 2566
19/10/2566
​“พวงเพ็ชร”  นําสื่อรัฐ พบจีน CMG สื่อใหญ่ ร่วมมือใช้เทคโนโลยีดิจิทัลยกระดับมาตรฐานการรายงานข่าว
​“พวงเพ็ชร”  นําสื่อรัฐ พบจีน CMG สื่อใหญ่ ร่วมมือใช้เทคโนโลยีดิจิทัลยกระดับมาตรฐานการรายงานข่าว
วันที่ 19 ตุลาคม 2566 เวลา 10.00 น. (ตามเวลาท้องถิ่น) นางพวงเพ็ชร ชุนละเอียด รัฐมนตรีประจําสํานักนายกรัฐมนตรี พร้อมด้วย นายวราวุธ ยันต์เจริญ ผู้ช่วยรัฐมนตรีประจําสํานักนายกรัฐมนตรี นางสุดฤทัย เลิศเกษม รองอธิบดีกรมประชาสัมพันธ์ และคณะ เข้าเยี่ยมชมสถานีโทรทัศน์ระหว่างประเทศของจีน (China Global Television Network : CGTN) ซึ่งเป็นหน่วยสื่อภายใต้กลุ่มสื่อแห่งชาติจีน ( China Media Group : CMG) โดยมีนายอาน เซี่ยวหยู (An Xiaoyu) รองผู้อํานวยการเครือข่ายโทรทัศน์ภาคบริการโลกแห่งประเทศจีน และผู้อํานวยการศูนย์เอเชีย-แอฟริกา กลุ่มสื่อแห่งชาติจีน (CMG) ให้การต้อนรับ
คณะฯ ได้เยี่ยมชมการทํางานของสื่อจีนที่มีเทคโนโลยีการผลิตและออกอากาศที่ก้าวหน้าทันสมัย ซึ่งเป็นสื่อโทรทัศน์ที่มีกลุ่มเป้าหมายต่างชาติกว่า 180 ประเทศ เข้าถึงกลุ่มผู้ฟังกว่า 600 ล้านคนทั่วโลก ใช้ภาษาออกอากาศ 68 ภาษา มีศูนย์ผลิตรายการ สํานักงานใหญ่ที่กรุงปักกิ่ง และอีกใน 3 แห่ง ได้แก่ กรุงวอชิงตัน ลอนดอน และนาโรบี (ไนจีเรีย) โดยครั้งนี้ได้เยี่ยมชม เทคโนโลยี 4 ส่วนหลัก ได้แก่ 1. ศูนย์ปฏิบัติการมอนิเตอร์ข่าว 2. ศูนย์มัลติมีเดีย สื่อออนไลน์ 3. สตูดิโอรายการภาคภาษาอังกฤษ 4. ห้องควบคุมการออกอากาศ รวมทั้งได้ทดลองใช้อุปกรณ์การออกอากาศที่มีประสิทธิภาพสูง การนํา Application มาประยุกต์ใช้ในวงการสื่อของจีน ซึ่งเป็นช่องทางหนึ่งที่ทําให้ประชาชนสามารถเข้าถึงข้อมูลข่าวสารได้อย่างรวดเร็ว มีความทันสมัย และน่าสนใจ โอกาสนี้ ทั้งสองฝ่ายยังได้แลกเปลี่ยนมุมมองในการดําเนินความร่วมมือด้านสื่อระหว่างประเทศซึ่งฝ่ายไทยได้เสนอแนวทางการแลกเปลี่ยนข้อมูลข่าวสารและการฝึกอบรมที่เป็นประโยชน์ร่วมกัน โดย นายอาน เซี่ยวหยู ได้เน้นย้ําถึงบทบาทและความสําคัญของเทคโนโลยีดิจิทัลที่มีส่วนช่วยในการยกระดับมาตรฐานการรายงานข่าวและขยายการเข้าถึงติดตามข่าวสารได้ทั่วโลก
นางพวงเพ็ชร กล่าวว่า ปัจจุบันรูปแบบของการสื่อสารมีการปรับตัวอยู่เสมอ และประชาชนนิยมรับข้อมูลข่าวสารผ่านสื่อออนไลน์มากยิ่งขึ้น เพราะมีความสะดวก รวดเร็ว เข้าถึงง่าย และสามารถเชื่อมโยงครอบคลุมได้ทั่วโลก การสื่อสารระหว่างประเทศถือเป็นหัวใจสําคัญในการสร้างการรับรู้ ส่งเสริมภาพลักษณ์ และสร้างความเข้าใจทางวัฒนธรรมระหว่างกัน การเยี่ยมชมครั้งนี้ ถือเป็นเครื่องยืนยันถึงความสําเร็จของความร่วมมือระหว่างสื่อของไทยและจีน และย้ําถึงความมุ่งมั่นในการพัฒนาความสัมพันธ์ที่ยั่งยืนในอนาคต อีกทั้งยังเป็นโอกาสดีที่ได้นําคณะสื่อภาครัฐอย่างกรมประชาสัมพันธ์มาเยี่ยมชมแนวทางการสื่อสารผ่านสื่อยุคใหม่ที่มีความทันสมัย และก้าวทันโลก สามารถนําไปปรับใช้กับการสื่อสารของไทยได้ในอนาคต
รัฐบาลไทย-ข่าวทำเนียบรัฐบาล-รัฐบาลเชิญชวนผู้ป่วยติดเตียง ลงทะเบียนรับ “ผ้าอ้อมผู้ใหญ่” จากกองทุนหลักประกันสุขภาพท้องถิ่นเพื่อคนไทยทุกคน
วันพฤหัสบดีที่ 19 ตุลาคม 2566
19/10/2566
รัฐบาลเชิญชวนผู้ป่วยติดเตียง ลงทะเบียนรับ “ผ้าอ้อมผู้ใหญ่” จากกองทุนหลักประกันสุขภาพท้องถิ่นเพื่อคนไทยทุกคน
รัฐบาลเชิญชวนผู้ป่วยติดเตียง ลงทะเบียนรับ “ผ้าอ้อมผู้ใหญ่” จากกองทุนหลักประกันสุขภาพท้องถิ่นเพื่อคนไทยทุกคน
วันที่ 19 ตุลาคม 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาลเชิญชวนคนไทยที่มีภาวะพึ่งพิง ป่วยติดบ้าน หรือป่วยติดเตียง (ค่า ADL น้อยกว่าหรือเท่ากับ 6) รวมถึงผู้ที่มีภาวะกลั้นปัสสาวะ อุจจาระไม่ได้ ทั้งผู้ป่วยรายเก่าและผู้ป่วยรายใหม่ทุกกลุ่มอายุ ลงทะเบียนขอรับผ้าอ้อมผู้ใหญ่ฟรี จํานวนไม่เกิน 3 ชิ้นต่อวัน
สําหรับวิธีลงทะเบียน นายคารม กล่าวว่าในพื้นที่กรุงเทพมหานคร ดําเนินการ ดังนี้
1.วิธีการขอรับสิทธิ (ใช้ที่อยู่ปัจจุบัน)
- แจ้งความประสงค์ได้ที่
- ศูนย์บริการสาธารณสุข อาสาสมัครสาธารณสุข (อสส.) สํารวจกลุ่มเป้าหมายในพื้นที่
2.ประเมินกลุ่มเป้าหมายตามข้อบ่งชี้ที่กําหนด โดยพยาบาล/ผู้จัดการดูแล LTC/เจ้าหน้าที่สาธารณสุข
3. ศูนย์บริการสาธารณสุข จัดทําโครงการเสนอต่อคณะอนุกรรมการกองทุนหลักประกันสุขภาพเขต โดย “งบกองทุนหลักประกันสุขภาพกรุงเทพมหานคร”
ส่วนต่างจังหวัด โดย “งบกองทุนหลักประกันสุขภาพท้องถิ่น (กปท.)” ดําเนินการ ดังนี้
1. วิธีการขอรับสิทธิ (ใช้ที่อยู่ปัจจุบัน)
แจ้งความประสงค์ได้ที่
รพ.สต./อาสาสมัครสาธารณสุข (อสม) ค้นหาผู้ป่วยในพื้นที่
2. ประเมินกลุ่มเป้าหมายตามข้อบ่งชี้ที่กําหนด โดยพยาบาล/ผู้จัดการดูแล LTC/เจ้าหน้าที่สาธารณสุข
3. รพ.สต. จัดทําโครงการเสนอต่อคณะกรรมการกองทุนหลักประกันสุขภาพระดับท้องถิ่น/พื้นที่ พิจารณาอนุมัติ
และสนับสนุนงบประมาณตามโครงการ
“ภายหลังโครงการอนุมัติ หน่วยงานที่เสนอโครงการดําเนินการจัดหา และส่งมอบผ้าอ้อมให้กับผู้ป่วยตามโครงการ แนะนําผู้ป่วยติดเตียง/มีปัญหากลั้นปัสสาวะอุจจาระไม่ได้ ติดต่อลงทะเบียนขอรับสิทธิประโยชน์ได้ที่ รพ.สต. หรือ อบต./เทศบาล ในพื้นที่ที่อยู่อาศัย ส่วนใน กทม. ให้แจ้งรายชื่อที่ศูนย์บริการสาธารณสุขใกล้บ้านได้เลย แต่หากหน่วยงานในพื้นที่ยังไม่ทราบรายละเอียดให้โทรแจ้ง สายด่วน สปสช. 1330 แล้ว สปสช.จะช่วยประสานงานให้ต่อไป” นายคารม กล่าว
รัฐบาลไทย-ข่าวทำเนียบรัฐบาล-กระทรวงอุตสาหกรรม ร่วมพิธีวางพุ่มดอกไม้ถวายราชสักการะ พระบาทสมเด็จพระบรมชนกาธิเบศร เนื่องใน วันเทคโนโลยีของไทย ประจำปี 2566
วันพฤหัสบดีที่ 19 ตุลาคม 2566
19/10/2566
กระทรวงอุตสาหกรรม ร่วมพิธีวางพุ่มดอกไม้ถวายราชสักการะ พระบาทสมเด็จพระบรมชนกาธิเบศร เนื่องใน วันเทคโนโลยีของไทย ประจําปี 2566
กระทรวงอุตสาหกรรม ร่วมพิธีวางพุ่มดอกไม้ถวายราชสักการะ พระบาทสมเด็จพระบรมชนกาธิเบศร เนื่องใน วันเทคโนโลยีของไทย ประจําปี 2566
วันนี้ (19 ตุลาคม 2566) เวลา 07.00 น. นางสาวกองประภา นครังสุ หัวหน้ากลุ่มตรวจสอบภายใน เป็นผู้แทนกระทรวงอุตสาหกรรม พิธีวางพุ่มดอกไม้ถวายราชสักการะ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อเฉลิมพระเกียรติและน้อมรําลึกในพระมหากรุณาธิคุณในฐานะทรงเป็น “พระบิดาแห่งเทคโนโลยีของไทย” เนื่องใน วันเทคโนโลยีของไทย ประจําปี 2566 ณ บริเวณลานพระบรมราชานุสาวรีย์ รัชกาลที่ 4 กระทรวงการอุดมศึกษา วิทยาศาสตร์ วิจัยและนวัตกรรม
รัฐบาลไทย-ข่าวทำเนียบรัฐบาล-สธ. เผยวันนี้มีแรงงานไทยกลับบ้าน 4 ชุด 471 คน ส่งรักษาต่อในโรงพยาบาล 2 ราย
วันพฤหัสบดีที่ 19 ตุลาคม 2566
สธ. เผยวันนี้มีแรงงานไทยกลับบ้าน 4 ชุด 471 คน ส่งรักษาต่อในโรงพยาบาล 2 ราย
กระทรวงสาธารณสุข เผย ดูแลสุขภาพแรงงานไทยกลับประเทศวันนี้อีก 4 ชุด รวม 471 คน มีอาการเจ็บป่วยทางกาย 7 ราย ในจํานวนนี้ บาดเจ็บจากอุบัติเหตุตกรถ เดินไม่ได้ ส่งรักษาต่อโรงพยาบาลในจังหวัดสมุทรปราการ 1 ราย พบผู้มีอาการทางสุขภาพจิต 11 ราย
กระทรวงสาธารณสุข เผย ดูแลสุขภาพแรงงานไทยกลับประเทศวันนี้อีก 4 ชุด รวม 471 คน มีอาการเจ็บป่วยทางกาย 7 ราย ในจํานวนนี้ บาดเจ็บจากอุบัติเหตุตกรถ เดินไม่ได้ ส่งรักษาต่อโรงพยาบาลในจังหวัดสมุทรปราการ 1 ราย พบผู้มีอาการทางสุขภาพจิต 11 ราย โดย 1 ราย มีอาการหวาดกลัวคนทําร้าย นําส่งสถาบันจิตเวชศาสตร์สมเด็จเจ้าพระยาให้การดูแล สรุปดูแลคัดกรองแล้ว 1,486 คน
วันนี้ (19 ตุลาคม 2566) นพ.ชลน่าน ศรีแก้ว รัฐมนตรีว่าการกระทรวงสาธารณสุข กล่าวถึงการดูแลสุขภาพแรงงานไทยที่เดินทางกลับจากประเทศอิสราเอล ว่า นพ.สุรโชค ต่างวิวัฒน์ รักษาราชการแทนรองปลัดกระทรวงสาธารณสุข ในฐานะผู้บัญชาการศูนย์ปฏิบัติการฉุกเฉินด้านการแพทย์และสาธารณสุข (PHEOC) รายงานความคืบหน้าว่า วันนี้มีการดูแลคัดกรองสุขภาพแรงงานไทยที่เดินทางกลับจากอิสราเอลจํานวน 4 ชุด รวม 471 คน แยกเป็น ท่าอากาศยานสุวรรณภูมิ 3 ชุด ได้แก่ 1.เที่ยวบิน LY83 จํานวน 125 คน เป็นผู้ชาย 121 คน และผู้หญิง 4 คน ไม่พบผู้มีอาการป่วยทางกาย แต่มีอาการไม่สบายใจ 7 คน (ระดับปานกลาง 6 คน ระดับมาก 1 คน)
2.เที่ยวบิน LY81 จํานวน 187 คน เป็นผู้ชาย 186 คน และผู้หญิง 1 คน พบผู้มีอาการทางเดินหายใจ 1 ราย, ผู้ป่วยมีอาการปวดสะโพกซ้าย เดินไม่ได้ จากการตกรถเมื่อ 17 วันก่อนและยังไม่ได้รับการรักษา 1 ราย ทีมแพทย์นําส่งรักษาที่โรงพยาบาลพระสมุทรเจดีย์สวาทยานนท์ จังหวัดสมุทรปราการ หากอาการเกินศักยภาพจะส่งต่อโรงพยาบาลในสังกัดกรมการแพทย์ต่อไป ส่วนด้านสุขภาพจิต พบมีความไม่สบายใจปานกลาง 3 ราย ได้ประสานให้โรงพยาบาลในพื้นที่ดําเนินการดูแลต่อเนื่องแล้ว 3.เที่ยวบิน ET628 (เดินทางมาเอง) 23 ราย ไม่พบผู้มีปัญหาด้านสุขภาพ และ 4.เที่ยวบิน RTAF220 ลงที่สนามบิน บน. 6 จํานวน 136 เป็นชาย 132 คน หญิง 4 คน พบมีอาการทางเดินหายใจ 3 ราย ป่วยโรคประจําตัว 1 ราย มีแผลที่คอ 1 ราย เย็บแผลมาแล้ว แผลแห้งดี กลับไปดูแลต่อที่โรงพยาบาลในภูมิลําเนา และผู้มีอาการทางสุขภาพจิต หวาดกลัวคนทําร้าย 1 ราย นําส่งสถาบันจิตเวชศาสตร์สมเด็จเจ้าพระยาให้การดูแล
“สรุปภาพรวมให้การดูแลสุขภาพแรงงานไทยกลับประเทศสะสม 1,486 คน มีบาดแผลและอาการทางร่างกาย 18 ราย อาการทางเดินหายใจ 23 ราย และผลกระทบด้านสุขภาพจิต 106 ราย เช่น เครียด นอนไม่หลับ ตื่นตัวมากเกินไป ไม่สบายใจ หวาดกลัวคนทําร้าย เป็นต้น” นพ.ชลน่านกล่าว
********************* 19 ตุลาคม 2566
รัฐบาลไทย-ข่าวทำเนียบรัฐบาล-ดีอี  เปิดโต๊ะประชุมคณะกรรมาธิการตำรวจสภาผู้แทนราษฎร หารือป้องกันปราบปรามการกระทำความผิดเกี่ยวกับอาชญากรรมทางเทคโนโลยี
วันพฤหัสบดีที่ 19 ตุลาคม 2566
ดีอี  เปิดโต๊ะประชุมคณะกรรมาธิการตํารวจสภาผู้แทนราษฎร หารือป้องกันปราบปรามการกระทําความผิดเกี่ยวกับอาชญากรรมทางเทคโนโลยี
ดีอี  เปิดโต๊ะประชุมคณะกรรมาธิการตํารวจสภาผู้แทนราษฎร หารือป้องกันปราบปรามการกระทําความผิดเกี่ยวกับอาชญากรรมทางเทคโนโลยี
วันนี้ (19 ตุลาคม 2566) ดร.เอกพงษ์ หริ่มเจริญ ผู้ตรวจราชการกระทรวงดิจิทัลเพื่อเศรษฐกิจและสังคม (ดีอี) เข้าร่วมประชุมคณะกรรมาธิการตํารวจ สภาผู้แทนราษฎร หารือนโยบายและภาพรวมการดําเนินการป้องกันปราบปรามการกระทําความผิดเกี่ยวกับอาชญากรรมทางเทคโนโลยี โดยกระทรวงดิจิทัลเพื่อเศรษฐกิจและสังคม ได้ร่วมกับหน่วยงานที่เกี่ยวข้อง เช่น สํานักงานตํารวจแห่งชาติ(สตช.) ธนาคารแห่งประเทศไทย สํานักงานป้องกันและปราบปรามการฟอกเงิน(ปปง.) สํานักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ(กสทช.) เพื่อป้องกันและปราบปรามอาชญากรรมออนไลน์ และเร่งยกระดับการทํางานร่วมกัน โดยจัดตั้งศูนย์ Anti Online Scam Operation Center (AOC) สําหรับประชาชน และใช้ติดตามสถานการณ์ สั่งการ ปฏิบัติการป้องกันปราบปราม โจรออนไลน์ โดยใช้เทคโนโลยี พัฒนา Intelligent Assistant (IA) และ Intelligence based platform ในการรวบรวมเชื่อมโยงข้อมูล และวิเคราะห์ข้อมูลที่เกี่ยวข้อง เพื่อเชื่อมโยง กับ Central Fraud Registry ของสมาคมธนาคาร และ ระบบแลกเปลี่ยนข้อมูลของผู้ให้บริการโทรคมนาคม โดยมุ่งหวังให้ระบบนี้ เพิ่มประสิทธิภาพการทํางานของเจ้าหน้าที่เกี่ยวข้อง และแก้ปัญหาให้ประชาชน ได้รวดเร็ว ทันเวลา พร้อมกันนี้ ดร.เอกพงษ์ฯ ได้รับมอบหนังสือจากคณะกรรมาธิการตํารวจ สภาผู้แทนราษฎร ขอให้ตรวจสอบเรื่องร้องเรียนเกี่ยวกับการพนันออนไลน์ โดยมีหลักฐานการกระทําความผิดให้กระทรวงดิจิทัลเพื่อเศรษฐกิจและสังคมได้พิจารณาตรวจสอบและปิดกั้นตามอํานาจหน้าที่ต่อไป ณ ห้องประชุม N404 ชั้น 4 อาคารรัฐสภา
________________________
รัฐบาลไทย-ข่าวทำเนียบรัฐบาล-อว. จัดพิธีเทิดพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราชบรมนาถบพิตร “พระบิดาแห่งเทคโนโลยีของไทย” เนื่องใน “วันเทคโนโลยีของไทย”
วันพฤหัสบดีที่ 19 ตุลาคม 2566
อว. จัดพิธีเทิดพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราชบรมนาถบพิตร “พระบิดาแห่งเทคโนโลยีของไทย” เนื่องใน “วันเทคโนโลยีของไทย”
อว. จัดพิธีเทิดพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราชบรมนาถบพิตร “พระบิดาแห่งเทคโนโลยีของไทย” เนื่องใน “วันเทคโนโลยีของไทย”
เมื่อวันที่ 19 ต.ค. กระทรวงการอุดมศึกษา วิทยาศาสตร์ วิจัยและนวัตกรรม (อว.) จัดพิธีวางพุ่มดอกไม้ถวายราชสักการะพระบาทสมเด็จพระบรมชนกาธิเบศร มหาภูมิพลอดุลยเดชมหาราชบรมนาถบพิตร ในฐานะทรงเป็น “พระบิดาแห่งเทคโนโลยีของไทย” เนื่องใน “วันเทคโนโลยีของไทย” ประจําปี 2566 นําโดย นางสาวศุภมาส อิศรภักดี รมว.กระทรวง อว. พญ.เพชรดาว โต๊ะมีนา ที่ปรึกษา รมว.กระทรวง อว. นางสาวสุชาดา แทนทรัพย์ เลขานุการ รมว.กระทรวง อว. ศ.ดร.ศุภชัย ปทุมนากุล รองปลัดกระทรวง อว. รักษาราชการแทนปลัดกระทรวง อว. รศ.ดร.พาสิทธิ์ หล่อธีรพงศ์ รองปลัดกระทรวง อว. นายเพิ่มสุข สัจจาภิวัฒน์ เลขาธิการสํานักงานปรมาณูเพื่อสันติ นางสาวสุณีย์ เลิศเพียรธรรม หัวหน้าผู้ตรวจราชการกระทรวง อว. ดร.จันทร์เพ็ญ เมฆาอภิรักษ์ ผู้ตรวจราชการกระทรวง อว. นายวันนี นนท์ศิริ ผู้ช่วยปลัดกระทรวง อว. คณะผู้บริหารกระทรวง อว. ผู้แทนหน่วยงานในสังกัด ผู้แทนมหาวิทยาลัย ข้าราชการและเจ้าหน้าที่ ร่วมวางพุ่มดอกไม้และถวายราชสักการะฯ ณ ลานพระบรมราชานุสาวรีย์พระบาทสมเด็จพระปรเมนทรรามาธิบดีศรีสินทรมหามงกุฎ พระจอมเกล้าเจ้าอยู่หัวพระสยามเทวมหามงกุฎวิทยามหาราช รัชกาลที่ 4 กระทรวง อว. ถนนพระรามที่ 6 เขตราชเทวี กรุงเทพมหานคร
ทั้งนี้ ประวัติศาสตร์หน้าสําคัญของไทยอีกเรื่องหนึ่ง เกิดขึ้นเมื่อวันที่ 19 ตุลาคม พ.ศ. 2515 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงควบคุมบัญชาการและอํานวยการสาธิตฝนเทียมสูตรใหม่เป็นครั้งแรกของโลก ณ เขื่อนแก่งกระจาน จังหวัดเพชรบุรี โดยใช้สนามบินบ่อฝ้าย อ.หัวหิน จ.ประจวบคีรีขันธ์ เป็นฐานปฏิบัติการ และประสบความสําเร็จฝนตกตามเป้าหมายอย่างแม่นยํา สร้างความประทับใจและยินดีแก่คณะผู้แทนรัฐบาลสิงค์โปร์ และผู้เฝ้าทูลละอองธุลีพระบาท ในวันนั้นเป็นอย่างยิ่ง
เพื่อเทิดพระเกียรติในพระปรีชาสามารถของพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร การประชุมคณะรัฐมนตรีเมื่อวันที่ 12 ธันวาคม พ.ศ. 2543 จึงได้มีมติให้ความเห็นชอบขอพระราชทานพระบรมราชานุญาตเทิดพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรเป็น “พระบิดาแห่งเทคโนโลยีของไทย" และให้วันที่ 19 ตุลาคมของทุกปีเป็น "วันเทคโนโลยีของไทย"
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระองค์ทรงศึกษาค้นคว้าวิจัยงานทางด้านวิทยาศาสตร์และเทคโนโลยีอย่างต่อเนื่อง ก่อกําเนิดเป็นโครงการอันเนื่องมาจากพระราชดําริ อาทิ โครงการแกล้งดิน เทคโนโลยีเพื่อแก้ปัญหาดินเปรี้ยว โครงการหญ้าแฝก เทคโนโลยีป้องกันการชะล้างพังทลายของดิน โครงการแหลมผักเบี้ย เทคโนโลยีการบําบัดน้ําเสีย โครงการกังหันน้ําชัยพัฒนา เทคโนโลยีการบําบัดน้ําเสีย โครงการคลองลัดโพธิ์ เทคโนโลยีการบริหารจัดการน้ําเพื่อแก้ปัญหาน้ําท่วม นอกจากนี้ ยังมีโครงการตามพระราชดําริในเรื่องพลังงานทดแทนอื่น ๆ
กระทรวง อว. มีความมุ่งมั่นในการที่จะสืบสานพระราชปณิธานฯ โดยการน้อมนําและสานต่อองค์ความรู้แห่งพระบิดาแห่งเทคโนโลยีของไทย ให้แผ่ขยายไปในวงกว้างและเกิดการพัฒนาอย่างยั่งยืนสืบไป
รัฐบาลไทย-ข่าวทำเนียบรัฐบาล-“นลินี ทวีสิน” เล็งผลักดันธุรกิจการแพทย์และสุขภาพ ดึงนักลงทุน ผู้ป่วย ตะวันออกกลางเข้าไทย รักษา 4 กลุ่มโรค ต่อยอดเชื่อมสัมพันธ์ไทย-ซาอุฯ เพิ่มมูลค่าเศรษฐกิจ
วันพฤหัสบดีที่ 19 ตุลาคม 2566
19/10/2566
“นลินี ทวีสิน” เล็งผลักดันธุรกิจการแพทย์และสุขภาพ ดึงนักลงทุน ผู้ป่วย ตะวันออกกลางเข้าไทย รักษา 4 กลุ่มโรค ต่อยอดเชื่อมสัมพันธ์ไทย-ซาอุฯ เพิ่มมูลค่าเศรษฐกิจ
“นลินี ทวีสิน” เล็งผลักดันธุรกิจการแพทย์และสุขภาพ ดึงนักลงทุน ผู้ป่วย ตะวันออกกลางเข้าไทย รักษา 4 กลุ่มโรค ต่อยอดเชื่อมสัมพันธ์ไทย-ซาอุฯ เพิ่มมูลค่าเศรษฐกิจ
วันนี้ (19 ต.ค.66) นางนลินี ทวีสิน ผู้แทนการค้าไทย เปิดเผยภายหลังการหารือกับคณะผู้บริหาร Panacee Group ประกอบด้วย นายวิษณุและนางศิริญา เทพเจริญ และแพทย์หญิง จินตนา มโนรมย์ภัทรสาร แพทย์ผู้เชี่ยวชาญ เพื่อขยายตลาดการรักษาผู้ป่วยต่างประเทศจากตะวันออกกลาง และการลงทุนก่อสร้างศูนย์การแพทย์ร่วมกับนักลงทุนซาอุดิอาระเบีย ว่า ภาคเอกชนต้องการให้รัฐบาลสร้างความร่วมมือกับกระทรวงสาธารณสุขซาอุดิอาระเบียเพื่อสนับสนุนให้ผู้ป่วย 4 กลุ่มโรคสําคัญ คือ กลุ่มโรคมะเร็ง กลุ่มโรคเบาหวานที่ต้องตัดขา กลุ่มโรคไตวาย และกลุ่มโรคหัวใจจากเบาหวาน เดินทางเข้ามารักษาตัวในประเทศไทย โดยทางการซาอุดิอาระเบียเป็นผู้สนับสนุนค่าใช้จ่าย รวมทั้งประสานงานเพื่อจัดเวทีเจรจาธุรกิจระหว่างกลุ่มธุรกิจบริการทางการแพทย์ของไทยกับกลุ่มนักลงทุนซาอุดิอาระเบีย กองทุนความมั่งคั่งแห่งชาติ (Public Investment Fund) และหอการค้าซาอุดิอาระเบีย ในงาน THAILAND MEGA FAIR 2023 ระหว่างวันที่ 13 – 16 ธันวาคม 2566 ณ กรุงริยาด ประเทศซาอุดีอาระเบีย
ผู้แทนการค้าไทยกล่าวว่า ปัจจุบันผู้ป่วยจากซาอุดิอาระเบียและตะวันออกกลาง เดินทางมายังประเทศไทยเพื่อเข้ารับการรักษาอาการป่วย 4 โรคสําคัญ ในรูปแบบ Complementary Medicine หรือการแพทย์ทางเลือกที่นําไปใช้เสริมหรือใช้ร่วมกับการแพทย์แผนปัจจุบัน ซึ่งเป็นการรักษาที่ต้นเหตุ ช่วยรักษาอาการและส่งเสริมสุขภาพได้อย่างมีประสิทธิภาพมากกว่า 96% นอกจากนี้ Panacee Medical Center ยังให้บริการรักษาด้วย Intravenous Therapy, Cell Therapy, Royal Court Pharmacopeia สมุนไพรไทย และตํารับกัญชา แสดงให้เห็นถึงศักยภาพของภาคเอกชนด้านการแพทย์ไทยที่ทันสมัย ได้มาตรฐาน และเป็นที่ยอมรับของต่างชาติ สอดคล้องกับนโยบายรัฐบาลที่ต้องการส่งเสริมการท่องเที่ยวเชิงสุขภาพ เพื่อให้ประเทศไทยเป็นจุดหมายปลายทางด้านการแพทย์ หรือ Medical hub ของภูมิภาคและโลก ทั้งนี้ ประเทศไทยมีโรงพยาบาลที่ผ่านการรับรองตามมาตรฐานสากลมากกว่า 50 แห่ง ถือเป็นอันดับต้น ๆ ของโลก และเป็นที่ 1 ของอาเซียน มีจํานวนลูกค้าที่เป็นผู้ป่วยและมีกําลังซื้อสูงเข้ามาใช้บริการธุรกิจโรงพยาบาลเอกชนในช่วงก่อนโควิดมากกว่า 30 ล้านคนต่อปี โดยในปี 2565 สร้างรายได้มากกว่า 300,000 ล้านบาท และคาดว่าจะเติบโตขึ้นอีกราว 8 – 10% ในปีนี้
“รัฐบาลพร้อมสนับสนุนภาคเอกชนเพื่อส่งเสริมให้ผู้ป่วยต่างชาติเข้ามารับการรักษาอาการป่วยในประเทศไทย และดึงดูดการลงทุนด้านการแพทย์และสุขภาพจากนักลงทุนในตะวันออกกลางและซาอุดิอาระเบีย หลังจากที่ทั้งสองประเทศได้เปิดประตูเชื่อมความสัมพันธ์ในทุกมิติ และขณะนี้นายกรัฐมนตรีก็อยู่ระหว่างการเดินทางไปเยือนซาอุดิอาระเบียด้วย โดยตนเชื่อว่าจะได้ความร่วมมือเป็นอย่างดีจากหน่วยงานต่าง ๆ ของไทย เช่น กระทรวงสาธารณสุข กระทรวงการต่างประเทศ หรือบีโอไอ เป็นต้น” นางนลินี กล่าว
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา ลงพื้นที่ขับเคลื่อนอุตสาหกรรมในพื้นที่ จ.ตรัง พร้อมดันผู้ประกอบการทุกระดับ
วันพฤหัสบดีที่ 26 ตุลาคม 2566
26/10/2566
รัฐมนตรีฯ พิมพ์ภัทรา ลงพื้นที่ขับเคลื่อนอุตสาหกรรมในพื้นที่ จ.ตรัง พร้อมดันผู้ประกอบการทุกระดับ
รัฐมนตรีฯ พิมพ์ภัทรา ลงพื้นที่ขับเคลื่อนอุตสาหกรรมในพื้นที่ จ.ตรัง พร้อมดันผู้ประกอบการทุกระดับ
จ.ตรัง 24 ตุลาคม 2566 - นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เป็นประธานการประชุมขับเคลื่อนนโยบายและแนวทางการพัฒนาอุตสาหกรรมในพื้นที่จังหวัดตรัง โดยมี นายณัฐพล รังสิตพล ปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม และผู้บริหารของกระทรวงอุตสาหกรรม ร่วมประชุม โดยมี นางพรทิพา อัครสุต อุตสาหกรรมจังหวัดตรัง และภาคีเครือข่าย ให้การต้อนรับ ณ ห้องประชุมนารายณ์ สํานักงานอุตสาหกรรมจังหวัดตรัง
การประชุมขับเคลื่อนนโยบายและแนวทางการพัฒนาอุตสาหกรรมในพื้นที่จังหวัดตรัง ได้มุ่งเน้นในประเด็นต่าง ๆ ได้แก่ 1) การเพิ่มพื้นที่สีเขียวในพื้นที่ที่มีผู้ประกอบการโรงงานอุตสาหกรรม เพื่อเป็นการห่วงใยสิ่งแวดล้อมรอบโรงงาน 2) เร่งต่อยอดส่งเสริมวิสาหกิจชุมชน โดยให้ธนาคารวิสาหกิจขนาดกลางและขนาดย่อมแห่งประเทศไทย เข้าสนับสนุน 3) การออกแบบโปรแกรมต่าง ๆ เพื่อผู้ประกอบการทุกระดับในการเข้าถึงสินเชื่อ และเติมความพร้อมให้วิสาหกิจชุมชนเพื่อยกระดับเข้าภาคอุตสาหกรรม
สภาอุตสาหกรรมภาคใต้ ได้นําข้อหารือของภาคเอกชนพื้นที่จังหวัดตรังเสนอต่อรัฐมนตรีฯ คือ 1) การปรับผังเมืองให้สามารถลงทุน และให้มีการลงทุนในธุรกิจ BCG เพิ่มมากขึ้น 2) การลงทุน Solar Cell เพื่อลดค่าไฟฟ้า และการลดคาร์บอนเครดิต 3) Land Bridge ของพื้นที่จังหวัดระนองและจังหวัดชุมพร เพื่อลดต้นทุนการขนส่ง 4) การทําธุรกิจต่อเนื่องจากการผลิตน้ํามันปาล์ม เช่น การผลิตก๊าซมีเทน 5) การยกระดับฝีมือแรงงานภาคอุตสาหกรรม เพื่อพัฒนาระบบอัตโนมัติ 6) CSR การปลูกตันไม้ 1 แสนต้น ภายในปี พ.ศ.2565 - 2567 เพื่อลดก๊าซคาร์บอนไดออกไซด์ 7) อยากให้ชาวจังหวัดตรังมีรายได้ต่อหัวประชากรเพิ่มมากขึ้น
รัฐมนตรีว่าการกระทรวงอุตสาหกรรม กล่าวว่า "รัฐบาลเตรียมพร้อมขับเคลื่อนโครงการสะพานเศรษฐกิจภาคใต้ หรือ แลนด์บริดจ์ในพื้นที่ จ.ตรังไม่ใช่แค่การศึกษาดูงานแต่จะเกิดขึ้นจริง ในฐานะรัฐมนตรีว่าการกระทรวงอุตสาหกรรม มองถึงการมีพื้นที่เพื่อการสร้างนิคม อุตสาหกรรมอย่างต่อเนื่อง พร้อมสร้างความเชื่อมั่นให้ต่างประเทศลงทุนภาคอุตสาหกรรมในประเทศไทย และเน้นย้ําให้ผู้ประกอบการปรับตัวให้ทันสมัยเท่าทันกับการเปลี่ยนแปลง โดยกระทรวงอุตสาหกรรมพร้อมสนับสนุนส่งเสริม SMEs โดยสั่งเร่งมาตรการพิจารณาสินเชื่อให้ตอบโจทย์กับผู้ประกอบการที่ต้องการยกระดับในทุกอุตสาหกรรม"
รัฐบาลไทย-ข่าวทำเนียบรัฐบาล-รัฐบาลตั้งคณะกรรมการนโยบายโครงการเติมเงิน 10,000 บาท ผ่าน Digital Wallet
วันพฤหัสบดีที่ 26 ตุลาคม 2566
26/10/2566
รัฐบาลตั้งคณะกรรมการนโยบายโครงการเติมเงิน 10,000 บาท ผ่าน Digital Wallet
วันพุธที่ 4 ตุลาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี มีมติเห็นชอบในหลักการแต่งตั้งคณะกรรมการนโยบายโครงการเติมเงิน
10,000 บาท ผ่านดิจิทัล Wallet โดยมีนายกรัฐมนตรีเป็นประธาน รองนายกรัฐมนตรีที่เกี่ยวข้อง
และรัฐมนตรีว่าการกระทรวงดิจิทัลเพื่อเศรษฐกิจและสังคม เป็นรองประธาน ปลัดกระทรวงการคลัง
และปลัดกระทรวงพาณิชย์เป็นกรรมการและเลขานุการร่วม พร้อมทั้งตั้งคณะอนุกรรมการขับเคลื่อนโครงการ
คณะทํางานด้านตรวจสอบการกระทําที่อาจเข้าข่ายผิดหลักเกณฑ์และเงื่อนไขโครงการ
และคณะทํางานด้านบริหารฐานข้อมูลโครงการ
มีองค์ประกอบครอบคลุมทุกกลไกที่เกี่ยวข้องตั้งแต่ต้นน้ําถึงปลายน้ํา
เพื่อติดตามตรวจสอบการทุจริตและสรุปผลการดําเนินงานว่าเป็นไปตามวัตถุประสงค์หรือไม่ด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้ช่วยปลัดฯ ณิรดา เป็นประธานในการประชุมเพื่อนำเสนอผลการติดตามและประเมินผลการดำเนินงานโครงการตามแผนงานยุทธศาสตร์ฯ OPOAI-C
วันพฤหัสบดีที่ 26 ตุลาคม 2566
26/10/2566
ผู้ช่วยปลัดฯ ณิรดา เป็นประธานในการประชุมเพื่อนําเสนอผลการติดตามและประเมินผลการดําเนินงานโครงการตามแผนงานยุทธศาสตร์ฯ OPOAI-C
ผู้ช่วยปลัดฯ ณิรดา เป็นประธานในการประชุมเพื่อนําเสนอผลการติดตามและประเมินผลการดําเนินงานโครงการตามแผนงานยุทธศาสตร์ฯ OPOAI-C
วันที่ 24 ตุลาคม 2566 นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม เป็นประธานในการประชุมเพื่อนําเสนอผลการติดตามและประเมินผลการดําเนินงานโครงการตามแผนงานยุทธศาสตร์ สปอ. ประจําปีงบประมาณ พ.ศ. 2566 และการประเมินผลความคุ้มค่าโครงการค่าใช้จ่ายแปรรูปสินค้าเกษตรอุตสาหกรรม 1 จังหวัด 1 ชุมชน (One Province One Agro - Industrial Community : OPOAI-C) ประจําปีงบประมาณ พ.ศ. 2564 - 2566 โดยมี นางสาวชลาริน นิลพิฤกษ์ ผู้อํานวยการกองกลาง นางสาวสุนีย์ โสภณ ผู้อํานวยการกองบริหารทรัพยากรบุคคล นายพลาวุธ วงศ์วิวัฒน์ ผู้อํานวยการกองยุทธศาสตร์และแผนงาน คณะผู้บริหาร และอุตสาหกรรมจังหวัดทั่วประเทศ ผ่านสื่ออิเล็กทรอนิส์ (Zoom Meeting) ณ ห้องประชุม อก.1 ชั้น 2 สํานักงานปลัดกระทรวงอุตสาหกรรม
โดยโครงการ OPOAI-C เป็นหนึ่งในนโยบายด้านการพัฒนาประเทศ ของกระทรวงอุตสาหกรรม ในการส่งเสริมอุตสาหกรรมเกษตรแปรรูป ด้านยุทธศาสตร์ชาติ 20 ปี (พ.ศ. 2561-2580) : ส่งเสริมการเพิ่มผลิตภาพเกษตรแปรรูป สร้างขีดความสามารถในการแข่งขัน พัฒนาทักษะ ด้านแผนแม่บท เศรษฐกิจฐานราก : เสริมสร้างองค์ความรู้และพัฒนาทักษะเพื่อยกระดับสู่การ
เป็นผู้ประกอบการธุรกิจ ด้านแผนพัฒนาเศรษฐกิจและสังคมแห่งชาติ ฉบับที่ 13 : ยกระดับภาคการเกษตรสู่การผลิตสินค้าเกษตรและเกษตรแปรรูปมูลค่าสูง ที่ใช้ประโยชน์จากเทคโนโลยีในการเพิ่มผลิตภาพ ด้านแผนการส่งเสริม SME ฉบับที่ 5 : การยกระดับศักยภาพการเป็นผู้ประกอบการธุรกิจของ
เกษตรกร นํางานวิจัยและนวัตกรรมมาใช้ ด้านนโยบายประเทศไทย 4.0 : สนับสนุนการเปลี่ยนระบบการเกษตรแบบดั้งเดิม (Traditional Farming) ใน
ปัจจุบัน ไปสู่การเกษตรสมัยใหม่ ที่เน้นการบริหารจัดการและเทคโนโลยี (Smart Farming)
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานผ้าพระกฐิน
วันพฤหัสบดีที่ 26 ตุลาคม 2566
พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานผ้าพระกฐิน
ตามที่ กระทรวงกลาโหม ขอพระราชทานไปทอดถวายยังที่ชุมนุมสงฆ์ ณ วัดชัยพฤกษมาลาราชวรวิหาร
รัฐบาลไทย-ข่าวทำเนียบรัฐบาล-ที่ปรึกษารัฐมนตรีฯ ดนัยณัฏฐ์ นำทีม MIND แพค “ถุงยิ้มพิมพ์ใจ MIND ไม่ทิ้งกัน” พร้อมรับมอบสิ่งของอุปโภค บริโภค เตรียมเพื่อนำไปช่วยเหลือผู้ประสบอุทกภัย
วันพฤหัสบดีที่ 26 ตุลาคม 2566
26/10/2566
ที่ปรึกษารัฐมนตรีฯ ดนัยณัฏฐ์ นําทีม MIND แพค “ถุงยิ้มพิมพ์ใจ MIND ไม่ทิ้งกัน” พร้อมรับมอบสิ่งของอุปโภค บริโภค เตรียมเพื่อนําไปช่วยเหลือผู้ประสบอุทกภัย
ที่ปรึกษารัฐมนตรีฯ ดนัยณัฏฐ์ นําทีม MIND แพค “ถุงยิ้มพิมพ์ใจ MIND ไม่ทิ้งกัน” พร้อมรับมอบสิ่งของอุปโภค บริโภค เตรียมเพื่อนําไปช่วยเหลือผู้ประสบอุทกภัย
วันที่ 25 ตุลาคม 2566 นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม พร้อมด้วย นายณัฐพล รังสิตพล ปลัดกระทรวงอุตสาหกรรม นางสาวณัฏฐิญา เนตยสุภา รองปลัดกระทรวงอุตสาหกรรม นายมงคล พรชื่นชูวงศ์ ผู้อํานวยการธุรกิจสัมพันธ์และพัฒนาอย่างยั่งยืน Business Stakeholder Engagement Director บริษัท ผลิตภัณฑ์และวัตถุก่อสร้าง จํากัด (SCG) นําทีม MIND และ SCG ร่วมกันแพค “ถุงยิ้มพิมพ์ใจ MIND ไม่ทิ้งกัน” เตรียมนําไปช่วยเหลือผู้ประสบอุทกภัย
หลังจากนั้น นายณัฐพล รังสิตพล ปลัดกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม รับมอบสิ่งของอุปโภค บริโภค และของใช้ที่จําเป็น เพื่อเตรียมแพคเป็น “ถุงยิ้มพิมพ์ใจ MIND ไม่ทิ้งกัน” ซึ่งเป็นถุงยังชีพจากหน่วยงานภาครัฐ เอกชน ผู้ประกอบการโรงงานอุตสาหกรรมทั่วประเทศ ที่รวมใจส่งมอบรอยยิ้ม เพื่อเป็นกําลังใจให้กับผู้ประสบอุทกภัยในการก้าวข้ามช่วงเวลาที่ยากลําบาก ภายใต้โครงการ “อุตสาหกรรมรวมใจ ช่วยพี่น้องชาวไทย” ซึ่งได้รับการสนับสนุนจาก บริษัท ผลิตภัณฑ์และวัตถุก่อสร้าง จํากัด (SCG) สํานักงานมาตรฐานผลิตภัณฑ์อุตสาหกรรม สํานักงานคณะกรรมการอ้อยและน้ําตาลทราย สํานักงานอุตสาหกรรมจังหวัดสมุทรปราการ เข้าร่วมมอบสิ่งของ เพื่อนําไปช่วยเหลือและบรรเทาความเดือดร้อนในเบื้องต้นให้กับผู้ประสบอุทกภัยน้ําท่วมโดยเร่งด่วนต่อไป ณ ห้องโถง ชั้น 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-นายกฯ ชื่นชมผลงานทัพนักกีฬาไทย ในการแข่งขันกีฬาเอเชียนพาราเกมส์ คว้าอันดับ 1 ในอาเซียน และอันดับ 4 ตารางเหรียญรวม
วันพฤหัสบดีที่ 26 ตุลาคม 2566
26/10/2566
นายกฯ ชื่นชมผลงานทัพนักกีฬาไทย ในการแข่งขันกีฬาเอเชียนพาราเกมส์ คว้าอันดับ 1 ในอาเซียน และอันดับ 4 ตารางเหรียญรวม
นายกฯ ชื่นชมผลงานทัพนักกีฬาไทย ในการแข่งขันกีฬาเอเชียนพาราเกมส์ คว้าอันดับ 1 ในอาเซียน และอันดับ 4 ตารางเหรียญรวม
นายชัย วัชรงค์ โฆษกประจําสํานักนายกรัฐมนตรี เผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ชื่นชมผลงานของทัพนักกีฬาพาราไทยในการแข่งขันกีฬาเอเชียนพาราเกมส์ ครั้งที่ 4 ณ เมืองหางโจว สาธารณรัฐประชาชนจีน ระหว่างวันที่ 22 - 28 คุลาคม 2566
โฆษกประจําสํานักนายกรัฐมนตรีกล่าวว่า นับตั้งแต่เริ่มการแข่งขันจนถึงวันนี้ (26 ตุลาคม 2566) นักกีฬาไทยได้เหรียญรางวัลรวมทั้งหมดตอนนี้ 20 เหรียญทอง 13 เหรียญเงิน และ 30 เหรียญทองแดง รวมทั้งสิ้น 63 เหรียญ ได้อันดับ 4 ในตารางเหรียญรวมทุกประเทศ และเป็นอันดับ 1 ในประเทศอาเซียน โดยอันดับ 1 ยังเป็นเจ้าภาพจีน อันดับ 2 อิหร่าน และอันดับ 3 ญี่ปุ่น
“นายกรัฐมนตรีชื่นชมความสามารถของนักกีฬาทุกคนเอาชนะทุกอุปสรรค ฝึกฝนจนประสบความสําเร็จเป็นตัวแทนประเทศ ไม่ว่าจะได้รับชัยชนะ หรือไม่ได้ แต่ทุกคนคือผู้แทนประเทศไทย พร้อมกันนี้ แสดงความยินดีกับผู้ได้รับเหรียญรางวัล และเชิญชวนคนไทยร่วมเป็นกําลังใจให้นักกีฬาเอเชียนพาราเกมส์ทุกคนจนจบการแข่งขัน” นายชัย กล่าว
รัฐบาลไทย-ข่าวทำเนียบรัฐบาล-​“พวงเพ็ชร” จับมือ TikTok ปั้น นักเล่าข่าว รับการสื่อสาร ในยุคดิจิทัล
วันพฤหัสบดีที่ 26 ตุลาคม 2566
26/10/2566
​“พวงเพ็ชร” จับมือ TikTok ปั้น นักเล่าข่าว รับการสื่อสาร ในยุคดิจิทัล
​“พวงเพ็ชร” จับมือ TikTok ปั้น นักเล่าข่าว รับการสื่อสาร ในยุคดิจิทัล
วันนีั (26 ตุลาคม 2566) เวลา 09.00 น. ณ โรงแรม เอส ซี ปาร์ค นางพวงเพ็ชร ชุนละเอียด รัฐมนตรีประจําสํานักนายกรัฐมนตรี ลุยงานสื่อสารงานรัฐให้โดนใจ สไตล์ Content creator“ โดยมี นายธีระพงษ์ วงศ์ศิวะวิลาส ปลัดสํานักนายกรัฐมนตรี นางทัศนีย์ ผลชานิโก รองอธิบดีกรมประชาสัมพันธ์ รักษาการอธิบดีกรมประชาสัมพันธ์ นางสุดฤทัย เลิศเกษม รองอธิบดีกรมประชาสัมพันธ์ คณะผู้บริหารกรมประชาสัมพันธ์ และผู้ปฏิบัติงานด้านการประชาสัมพันธ์ เข้าร่วม
กิจกรรมครั้งนี้ มีวัตถุประสงค์เพื่อพัฒนาทักษะการสื่อสารออนไลน์ของบุคลากรภาครัฐ ให้มีประสิทธิภาพและก้าวทันยุคดิจิทัล โดยเน้นการสื่อสารในรูปแบบคลิปสั้น ผ่านช่องทางโซเชียลมีเดียที่ได้รับความนิยม ซึ่งเป็นเทรนด์การสื่อสารยุคใหม่ที่พบว่ามีการเข้าถึงมากขึ้น และสร้างกระแสสังคมได้รวดเร็ว ว่องไว และสามารถกระจายสู่กลุ่มเป้าหมายได้ทั่วทุกมุมโลก โดยในวันนี้มีวิทยากรผู้เชี่ยวชาญด้านสื่อโซเชียลมาให้ความรู้และทักษะด้านการสื่อสารออนไลน์ในหัวข้อที่น่าสนใจ ประกอบด้วย หัวข้อ “ทํา Tiktok ให้เข้าถึงตรงใจได้อย่างไร” โดย นางสาวนิดา คล้ายพันธุ์ จาก Tiktok Thailand และ นางสาวพิมญาดา เดชบุญญาภิชาติ หัวข้อ “เล่าข่าว ปัง ปัง กับ 3 ตัวตึง Tiktok” โดย นายภัควัฒน์ รัตนสิริอําไพ (คุณปอนด์ ออนนิวส์) นายจิรายุ จันทรวงศ์(คุณเบ็นซ์) และ นายกฤษฎิ์กุล ชุมแก้ว(คุณแต๋ง After Yum) หัวข้อ “ตัดคลิปอย่างไรให้ได้ 1 ล้านวิว” โดย ผศ.เวทิต ทิงจันทร์ หัวหน้าภาควิชาสื่อสารดิจิทัล คณะนิเทศศาสตร์ มหาวิทยาลัยสยาม และทีมงาน หัวข้อ “เส้นทางสู่นักเล่าข่าวสไตล์บอลลี่” โดย นายศรัญ แก้วประจันทร (คุณบอลลี่ขยี้ข่าว) และทีมงานโซเชียลมีเดียกรมประชาสัมพันธ์ รวมถึงกิจกรรมประชันคลิปที่ปัง คลิปที่โดน
รัฐมนตรีประจําสํานักนายกรัฐมนตรีกล่าวว่า ในความเป็นสื่อของรัฐ นอกจากมีการนําเสนอข้อมูลที่ถูกต้อง แม่นยํา เชื่อถือได้แล้ว ความรวดเร็วและความน่าสนใจของสื่อที่นําเสนอออกไปก็มีส่วนสําคัญ เพราะนอกจากเป็นการป้องกันการเกิดข่าวปลอม ยังเป็นการสร้างกระแสความนิยมในสื่อภาครัฐ ผ่านการนําเสนอในช่องทางโซเชียลมีเดีย ที่กําลังได้รับความนิยม อย่างเช่น Tiktok Reels Thread จึงถือเป็นการสื่อสารรูปแบบใหม่ที่พัฒนาตามกระแสความนิยม การประชุมเชิงปฏิบัติการในวันนี้ จึงนับว่าเป็นโอกาสดีที่ได้เห็นสื่อภาครัฐปรับตัวต่อวิธีการสื่อสาร โดยมีเป้าหมายเพื่อให้ประชาชนได้รับรู้ข้อมูลข่าวสารที่เป็นประโยชน์ รวมถึงแนวทางการพัฒนาประเทศในทุกมิติตามนโยบายของ นายเศรษฐา ทวีสิน นายกรัฐมนตรี ผ่านการสื่อสารที่เข้าถึงได้ง่ายและเป็นกันเอง โดยวิทยากรชั้นนําและผู้มีประสบการณ์ในแวดวงสื่อออนไลน์
รัฐบาลไทย-ข่าวทำเนียบรัฐบาล-รมว.ศุภมาส ร่วมยินดีครบรอบ 85 ปี สถาปนาคณะพาณิชยศาสตร์และการบัญชี จุฬาฯ
วันพฤหัสบดีที่ 26 ตุลาคม 2566
รมว.ศุภมาส ร่วมยินดีครบรอบ 85 ปี สถาปนาคณะพาณิชยศาสตร์และการบัญชี จุฬาฯ
รมว.ศุภมาส ร่วมยินดีครบรอบ 85 ปี สถาปนาคณะพาณิชยศาสตร์และการบัญชี จุฬาฯ
เมื่อวันที่ 26 ต.ค. นางสาวศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัย และนวัตกรรม (อว.) พร้อมด้วยนางสาวสุชาดา แทนทรัพย์ เลขานุการ รัฐมนตรีกระทรวง อว. ได้เข้าร่วมแสดงความยินดีเนื่องในโอกาสครบรอบ 85 ปี แห่งการสถาปนาคณะพาณิชยศาสตร์ จุฬาลงกรณ์มหาวิทยาลัย โดยมี ศ.ดร.บัณฑิต เอื้ออาภรณ์ อธิการบดีจุฬาฯ และ รศ.ดร.วิเลิศ ภูริวัชร คณบดีคณะพาณิชย์ฯ จุฬาฯ ให้การต้อนรับ ณ CBS Lounge ชั้น 1อาคารอนุสรณ์ 50 ปี จุฬาลงกรณ์มหาวิทยาลัย
นางสาวศุภมส กล่าวว่า ขอแสดงความยินดีกับคณะผู้บริหาร อาจารย์ บุคลากรและนิสิต เนื่องในโอกาสครบรอบการสถาปนาคณะพาณิชยศาสตร์และการบัญชี เป็นปีที่ 85 ซึ่งคณะพาณิชย์ฯ จุฬาฯ นับเป็นคณะแรกของประเทศไทยที่ก่อตั้งขึ้นเพื่อผลิตบุคลากรสนองความต้องการของภาคธุรกิจของประเทศจากรุ่นสู่รุ่น เป็นส่วนหนึ่งที่สําคัญในการพัฒนากําลังคนที่สร้างความเจริญก้าวหน้าให้กับเศรษฐกิจของไทยตลอดมานับตั้งแต่เริ่มก่อตั้งคณะมา
รมว.กระทรวง อว. กล่าวต่อว่า กระทรวง อว. ได้เล็งเห็นถึงความก้าวหน้าของคณะพาณิชย์ฯ จุฬาฯ ทั้งในด้านวิชาการ ด้านการพัฒนางานวิจัย และด้านการมีส่วนร่วมกับภาคส่วนต่าง ๆ ในการสร้างนวัตกรรม เพื่อตอบโจทย์ภาคธุรกิจและสังคม ซึ่งสอดคล้องกับแนวทางและนโยบายของกระทรวง อว. มาโดยตลอด จึงขออวยพรให้คณะพาณิชย์ฯ จุฬาฯ มีความเจริญก้าวหน้า เติบโตขึ้นอย่างยั่งยืน และเป็นกําลังสําคัญของประเทศชาติต่อไป
รัฐบาลไทย-ข่าวทำเนียบรัฐบาล-มท.1 เตรียมนำคณะผู้บริหารมหาดไทยล่องใต้ ติดตามการทำงานกลุ่มจังหวัดภาคใต้ฝั่งอันดามันตามข้อสั่งการนายกรัฐมนตรีเพื่อเตรียมรับนักท่องเที่ยวช่วงไฮซีซัน เน้นย้ำนโยบายสำคัญของกระทรวง
วันพฤหัสบดีที่ 26 ตุลาคม 2566
26/10/2566
มท.1 เตรียมนําคณะผู้บริหารมหาดไทยล่องใต้ ติดตามการทํางานกลุ่มจังหวัดภาคใต้ฝั่งอันดามันตามข้อสั่งการนายกรัฐมนตรีเพื่อเตรียมรับนักท่องเที่ยวช่วงไฮซีซัน เน้นย้ํานโยบายสําคัญของกระทรวง
มท.1 เตรียมนําคณะผู้บริหารมหาดไทยล่องใต้ ติดตามการทํางานกลุ่มจังหวัดภาคใต้ฝั่งอันดามันตามข้อสั่งการนายกรัฐมนตรีเพื่อเตรียมรับนักท่องเที่ยวช่วงไฮซีซัน พร้อมเน้นย้ํานโยบายสําคัญของกระทรวง
น.ส.ไตรศุลี ไตรสรณกุล โฆษกกระทรวงมหาดไทย กล่าวว่า ในวันที่ 26 ต.ค. 66 นายอนุทิน ชาญวีรกูล รองนายกรัฐมนตรีและรมว.มหาดไทย มีกําหนดจะนําคณะผู้บริหารกระทรวงประกอบด้วย นายสุทธิพงษ์ จุลเจริญ ปลัดกระทรวงมหาดไทย นายอรรษิษฐ์ สัมพันธรัตน์ อธิบดีกรมการปกครอง นายไชยวัฒน์ จุนถิรพงศ์ อธิบดีกรมป้องกันและบรรเทาสาธารณภัย นายพงศ์รัตน์ ภิรมย์รัตน์ อธิบดีกรมโยธาธิการและผังและผังเมือง นายขจร ศรีชวโนทัย อธิบดีกรมส่งเสริมการปกครองท้องถิ่น ลงพื้นที่ตรวจราชการกลุ่มจังหวัดภาคใต้ฝั่งอันดามัน ณ จังหวัดพังงา และจังหวัดภูเก็ต
การลงพื้นที่ในครั้งนี้ รมว.มหาดไทยมีกําหนดการจะเป็นประธานในโครงการอบรมสัมมนาเพื่อพัฒนาประสิทธิภาพในการปฏิบัติงานของบุคลากร องค์การบริหารส่วนจังหวัดภาคใต้ ประจําปีงบประมาณ 2566 ที่ อ.ตะกั่วป่า จ.พังงา จากนั้นจะเป็นประธานในการประชุมหัวหน้าส่วนราชการในพื้นที่ภาคใต้ฝั่งอันดามัน ซึ่งประกอบด้วย กระบี่ ตรัง พังงา ภูเก็ต ระนอง และสตูล ณ ห้องประชุมท่าอากาศยานภูเก็ต จ.ภูเก็ต
น.ส.ไตรศุลี กล่าวว่า การลงพื้นที่ครั้งนี้ นายอนุทินและคณะจะติดตามการทํางานของฝ่ายปฏิบัติการของกระทรวงมหาดไทยในส่วนที่เกี่ยวเนื่องกับข้อสั่งการของนายเศรษฐา ทวีสิน นายกรัฐมนตรีและรมว.คลัง สําหรับพื้นที่กลุ่มจังหวัดภาคใต้ฝั่งอันดามัน อาทิ นโยบายการเตรียมความพร้อมเพื่อรับการท่องเที่ยวในไฮซีซัน โดยเฉพาะส่วนที่เกี่ยวข้องกับความปลอดภัยของนักท่องเที่ยว ส่วนนโยบายของกระทรวงมหาดไทยจะได้ติดตามในประเด็นการจัดระเบียบสังคม ปัญหายาเสพติด การขออนุญาตเปิดสถานบันเทิง และการแก้ไขปัญหาน้ําประปา
นอกจากนี้ ยังเป็นโอกาสที่ นายอนุทิน และผู้บริหารกระทรวงมหาดไทยจะได้รับฟังปัญหาหรือประเด็นในพื้นที่ซึ่งบุคลากรในพื้นที่จะได้สะท้อนและให้ฝ่ายบริหารร่วมขับเคลื่อนเพื่อเกิดประโยชน์สูงสุดแก่พี่น้องประชาชนในภาคใต้ฝั่งอันดามัน ตลอดจนเป็นการกระชับความสัมพันธ์ใกล้ชิดระหว่างฝ่ายบริหาร และฝ่ายปฏิบัติการของกระทรวงมหาดไทยด้วย
รัฐบาลไทย-ข่าวทำเนียบรัฐบาล-กรมทางหลวงชนบท ระดมกำลังเจ้าหน้าที่และเครื่องจักร ซ่อมแซมถนนสาย กส.4001 จังหวัดกาฬสินธุ์
วันพฤหัสบดีที่ 26 ตุลาคม 2566
กรมทางหลวงชนบท ระดมกําลังเจ้าหน้าที่และเครื่องจักร ซ่อมแซมถนนสาย กส.4001 จังหวัดกาฬสินธุ์
เนื่องจากได้รับผลกระทบจากอุทกภัย พร้อมติดตั้งป้ายเตือนและติดตามสถานการณ์อย่างใกล้ชิด เพื่อความปลอดภัยในการเดินทางของประชาชน
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 16 (กาฬสินธุ์) และแขวงทางหลวงชนบทกาฬสินธุ์ ระดมกําลังเจ้าหน้าที่พร้อมเครื่องจักร เร่งซ่อมแซมถนนทางหลวงชนบท สาย กส.4001 แยก ทล.2291 - บ้านโคกกลาง อําเภอนาคู และเต่างอย จังหวัดกาฬสินธุ์ - สกลนคร บริเวณช่วง กม. ที่ 10+400 หลังจากได้รับผลกระทบจากอุทกภัยน้ํากัดเซาะไหล่ทางทรุดตัว ไม่สามารถสัญจรผ่านได้ โดยคาดว่าจะซ่อมแซมเพื่อให้ประชาชนสามารถสัญจรผ่านได้ชั่วคราวภายในวันที่ 27 ตุลาคม 2566 เพื่อบรรเทาความเดือดร้อนและอํานวยความสะดวกปลอดภัยให้กับประชาชนในพื้นที่อย่างทันท่วงที นอกจากนี้ ทช. ได้สํารวจออกแบบ และเสนอขอรับการจัดสรรงบประมาณในการฟื้นฟูเส้นทางที่ได้รับผลกระทบจากอุทกภัย เพื่อซ่อมแซมฟื้นฟูถนนที่ได้รับความเสียหายให้กลับคืนสู่สภาพเดิม ประชาชนสามารถเดินทางได้อย่างสะดวกปลอดภัยอย่างยั่งยืน